Landsbyen Soltsy ble første gang nevnt allerede i 1390. Den var på den tid et viktig sted på handelsveien mellom Novgorod og Pskov. I 1471 fant slaget ved Sjelon sted nær Soltsy. Slaget sto mellom styrkene fra Storfyrstedømmet Moskva, under ledelse av Ivan III, og armeen til Republikken Novgorod. Slaget ved Sjelon markerte slutten på Republikken Novgorods politiske uavhengighet.